93.4fm – Radio Namakwaland – Die beste in die weste. » Dag 11 Dinsdag 22 Mei
Dis vroeg pak. Ons ry vandag met ‘n baie mooi pad oor Grootberg en dan deur Kamanjab tot by Okaukuejo in die Etosha Panne. Hier moet jy maar klaarmaak vir laatnag se kuier by die watergat. Na my mening die
Ons groet vanoggend vir Palmwag. Dit was ‘n heerlike kuier en almal is opgewonde om die pad oor Grootberg Kamanjab toe te vat. Dis soos baie voriges, ‘n pragtige roete en ons sien ‘n klomp wild. Olifante, kameelperde, koedoes en gemsbokke.
Basie van Wyk het nie ‘n gelukkige dag nie en het sy tweede pap wiel. Die manne los die probleem gou gou op en almal is behoorlik binne minute op die pad.
In Kamanjab lyk dit weereens soos ‘n inval toe twintig voertuie die enigste brandstofpomp in die dorp bestorm. Terwyl die manne die voertuie hervul beset die vrouens die winkel wat behoorlik van ‘n speld tot n poliesieman in voorraad hou. Riana Muller is egter teleurgesteld toe sy ontdek dit is die winkel waarvan ons praat en dat daar nie ‘n “Mall” op Kamanjab is soos daar op die pad gespot is nie.
Ons gaan die Etosha Panne by die splinternuwe Galton hek binne en gaan maak eers ‘n draai by Dolomite Camp vanwaar ons die pad aandurf Okaukujo toe. Die pad is vol wild en almal kry kans om fotos te neem.
‘n Misvertstand tussen ons die die beamptes van die park hou ons ‘n hele ruk besig maar uiteindelik staan die tente en ons kan aandete nuttig. Daar word vanaand glad nie om die vuur gekuier nie want daar is ‘n pragtige watergat waar meeste van ons al reeds renosters, olifante en verskeie ander diere gesien het. Twyfel bestan oor hoeveel vanaand geslaap sal word.
mooiste en aktiefste watergat in die Panne. Ons slaap by Okaukuejo!
15/07/2018, 9:23 pm